Καλλιθέα Βοιωτίας

Ενδιαφέροντα

Στην Καλλιθέα το 2012 ιδρύθηκε Χορευτικός Πολιτιστικός Σύλλογος με την αρχαία ονομασία του χωριού Σίδες ,οπου διδάσκονται παραδοσιακοί χοροί και τραγούδια.

Οικονομία

Η οικονομία του χωριού, όπως και των υπολοίπων χωριών του δήμου, στηρίζεται κυρίως στη γεωργία, τη μεταποίηση και το εμπόριο αγροτικών προϊόντων.
Το χωριό κατοικείται κυρίως από κατοίκους με το επώνυμο Σκουρτανιώτης οι οποίοι προέρχονται από τον μεγάλο αγωνιστή Αθανάσιο Σκουρτανιώτη αρχιστράτηγο της περιοχής στην επανάσταση του 1821.
Η παλαιότερη ονομασία του χωριού ήταν Μουσταφάδες. Η μετονομασία του σε Καλλιθέα έγινε το έτος 1953. Δεν υπάρχει σαφές αποδεικτικό στοιχείο γιατί αυτό το χωριό διατηρούσε μέχρι το 1953 το όνομα Μουσταφάδες. Στην προφορική παράδοση κυκλοφορεί ότι στην περιοχή του χωριού Πύργος ήταν εγκατεστημένος Τούρκος αξιωματούχος ή μεγιστάνας της περιοχής ονόματι Μουσταφάς, αλλά ακόμη κι αυτό είναι αμφισβητήσιμο. Μουσταφάς στην αραβική γλώσσα σημαίνει αυτός που ξεχωρίζει, ο διαπρεπής.Η Ονομασια Μουσταφαδες προηλθε από 2 αδερφια  τα οποια ηταν γενιτσαροι με το ιδιο ονομα μουσταφα .Οταν καταλαβαν ότι ηταν ελληνοπουλα εφυγαν ,αυτομολησαν και εγκατασταθηκαν στισ παρυφες  του βουνου πυργαρι σε καποια καλυβα,εκει εβρισκαν καταφυγιο κυνηγημενοι αγωνιστεσ του 1821 .που παμε ελεγαν στους Μουσταφάδες ,ετσι λοιπον βγηκε το ονομα του χωριου,και οχι από τον Μουσταφαμπεη που καποτε είχε στρατοπεδεύσει για λιγο στην περιοχη.
Το χωριό είναι χτισμένο στις παρυφές του βουνού Πυργάρι και βρίσκεται ανάμεσα στα χωριά Νεοχωράκι και Ασωπία. Σύμφωνα με την απογραφή του 2011, ο πληθυσμός του ανέρχεται στους 752 κατοίκους.
Οι κάτοικοί του είναι στη πλειονότητά τους αγρότες. Η κοντινή απόσταση από την Αθήνα αφενός, μόλις 70 χιλιόμετρα, κι αφετέρου η εύφορη και αποδοτική πεδιάδα δίπλα στον Ασωπό που εκτείνεται εμπρός του, εξειδίκευσαν το χωριό σε έναν από τους μεγαλύτερους τροφοδότες αγροτικών προϊόντων της Κεντρικής Λαχαναγοράς Αθηνών. Οι καλλιέργειες μετά το 1960, περίπου, είναι εντατικές τόσο σε δημητριακά (σκληρό σιτάρι, κριθάρι, βρώμη κτλ.) όσο και σε ζαρζαβατικά (ντομάτες, μπάμιες, φασόλια, πιπεριές). Καλλιεργούνται επίσης πατάτες και κρεμμύδια, όσο και βιομηχανική ντομάτα.
Το πότισμα αρχικά γινόταν από ανάβαθα πηγάδια. Μετά το 1960, άρχισαν να δημιουργούνται γεωτρήσεις 60-70 μέτρων, που με τα χρόνια γίνονταν όλο και βαθύτερες προς εύρεση νερού: σήμερα οι γεωτρήσεις έχουν βάθος γύρω στα 370 μέτρα, με αποτέλεσμα το νερό να έχει πολλά άλατα.

Εκκλησίες

Ο Πολιούχος του χωριού είναι ο Άγιος Γεώργιος ο Τροπαιοφόρος. Ο Ιερός Ναός άρχιζε να κτίζεται το έτος 1923 από τούς κατοίκους του Χωριού, είναι κατασκευασμένος από ντόπια κίτρινη πέτρα και αποτελεί το σημαντικότερο και ομορφότερο μέρος του χωριού.Η μνήμη του Αγίου Γεωργίου εορτάζεται πανηγυρικώς κάθε χρόνο το διήμερο 22 και 23 Απριλίου εκτός αν μετατεθεί λόγω του Πάσχα .Ο κοιμητηριακός ναός του χωριού είναι αφιερωμένος στην Αγία Παρασκευή και είναι ο παλιότερος ναός, εορτάζει στις 26 Ιουλίου. Άλλα εξωκκλήσια είναι: Η αγία Άννα(25 Ιουλίου), ο άγιος Ιωάννης ο Καλοκτένης(29 Απριλίου), Οι άγιοι Ταξιάρχες(8 Νοεμβρίου), Η αγία Τριάδα(κινητή εορτή), Παναγία Μεσοσπορίτισσα (21 Νοεμβρίου),Η αγία Μαρίνα η μεγαλομάρτυς(16 Ιουλίου).
...........................
Το χωριό ανήκε σύμφωνα με τον Καποδιστριακό νόμο του 1997 στο Δήμο Τανάγρας μαζί με τα χωριά Άρμα, Ασωπία, Τανάγρα , όπου το 2010 εντάχθηκε στον νέο διευρυμένο δήμο Τανάγρας μαζί με τον Δήμο Σχηματαρίου , Οινοφύτων , Δερβενοχωρίων και Δηλεσίου.
Σημάδια από αρχαιολογικές έρευνες πιστοποιούν ότι η περιοχή κατοικείται από αρχαιοτάτων χρόνων, χωρίς αυτό να σημαίνει ακριβώς στο ίδιο σημείο. Σε ακτίνα δύο χιλιομέτρων γύρω από το σημερινό χωριό υπάρχουν δείγματα οικισμών, όπως στην περιοχή Λυκούρσι (νοτιοδυτικά), στην περιοχή Κούρτανι νότια και στην περιοχή Μετόχι (δυτικά). Στην κορυφή επίσης του βουνού Σωρός δυτικά του σημερινού χωριού, υπάρχουν δείγματα Κυκλώπειων τειχών Μυκηναϊκής περιόδου. Ολλανδή αρχαιολόγος, που έκανε πρόσφατα έρευνες στην περιοχή της Αγίας Τριάδας, είπε ότι ο σημερινός ναός είναι χτισμένος πάνω σε αρχαίο και σπάνιο ναό της θεάς Ήρας. Λέγεται ότι η αρχαία ονομασία του χωριού είναι Σίδες, που σημαίνει Ροδιές. Πράγματι στη περιοχή ευδοκιμούν πολύ οι ροδιές, αν και σήμερα χρησιμοποιούνται μόνο για οικιακή κατανάλωση.